Document ID: 31981R2120

KOMISSION ASETUS (ETY) N:o 2120/81,
annettu 27 päivänä heinäkuuta 1981,
muuntokurssien, jalostuskustannusten ja sivutuotteiden arvon vahvistamisesta riisin eri jalostusasteille annetun asetuksen N:o 467/67/ETY muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(), sellaisena kuin se on viimeksi muutettuna Kreikan liittymisasiakirjalla(), ja erityisesti sen 19 artiklan,
sekä katsoo, että
komission asetuksen N:o 467/67/ETY(), sellaisena kuin se on viimeksi muutettuna asetuksella (ETY) N:o 2119/80(), 2 ja 3 artiklassa vahvistetaan jalostuskustannukset ja sivutuotteiden arvo eri jalostusasteille; hintojen kehityksen seurauksena jalostuskustannukset ja sivutuotteiden arvo ovat muuttuneet; nämä kustannukset ja tämä arvo olisi vahvistettava koko yhteisöä edustavalle tasolle, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus N:o 467/67/ETY seuraavasti.
1. Korvataan 2 artikla seuraavasti:
"2 artikla
1. Huomioon otettavat jalostuskustannukset muunnettaessa paddy- eli raakariisiä esikuorituksi riisiksi ovat 39,47 ECUa tonnilta paddy- eli raakariisiä.
2. Huomioon otettavat jalostuskustannukset muunnettaessa esikuorittua riisiä kokonaan hiotuksi riisiksi ovat 39,47 ECUa tonnilta esikuorittua riisiä.
3. Jalostuskustannuksia osittain hiotun riisin muuntamiseksi kokonaan hiotuksi riisiksi ei oteta huomioon."
2. Korvataan 3 artikla seuraavasti:
"3 artikla
1. Jalostettaessa paddy- eli raakariisi esikuorituksi riisiksi saatujen sivutuotteiden arvon katsotaan olevan nolla.
2. Jalostettaessa esikuorittu riisi kokonaan hiotuksi riisiksi saatujen sivutuotteiden arvo on:
a) 40,18 ECUa tonnilta lyhytjyväistä esikuorittua riisiä;
b) 50,61 ECUa tonnilta pitkäjyväistä esikuorittua riisiä.
3. Jalostettaessa osittain hiottu riisi kokonaan hiotuksi riisiksi saatujen sivutuotteiden arvo on:
a) 12,37 ECUa tonnilta lyhytjyväistä osittain hiottua riisiä;
b) 13,68 ECUa tonnilta pitkäjyväistä osittain hiottua riisiä."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä syyskuuta 1981.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä heinäkuuta 1981.

Labels: 3
17
4
6